laion/Wikipedia-Exotic huggingface dataset:
মাগাই কাকন

মাগাই কাকন (জন্ম ১৯৫৩ কাসাব্লাংকায়) হচ্ছেন একজন মরোক্কান লেখক, রাজনীতিবিদ এবং আবাসন পরামর্শদাতা। মাগাই (মারি-ইভন) কাকনের জন্ম মারাক্কেশের একটি ইহুদি পরিবারে। তার পিতামাতা, ডেভিড এবং দিনা গ্যাবে, শহরের সবচেয়ে ধনী দম্পতি ছিলেন। তার বাবা একজন শিল্পপতি ছিলেন। তার পরিবার ১৯৭১ সালে প্যারিসে চলে যায়। বিয়ের পর তিনি কাসাব্লাংকায় স্থায়ী হন। ২০০৭-এ, কাকন মরোক্কোতে সরকারি অফিস পরিচালনা করা প্রথম ইহুদি নারী ছিলেন। সোশ্যাল সেন্টার পার্টির (Parti centre social) প্রধান হিসাবে, ২০০৭ সালে তিনি মরক্কোর সংসদীয় নির্বাচনে লড়েছিলেন, কিন্তু তার দল সর্বনিম্ন নির্বাচনী থ্রেশহোল্ড পাস করেনি বিধায় তিনি আসন পেতে ব্যর্থ হন। ২০০৯-এ, তিনি কাসাব্লাংকার পৌর নির্বাচনে লড়েন। ২০১১-এ, তিনি ঘোষণা দেন ২০১১ সালের মরক্কোর সংসদীয় নির্বাচনে অংশ নেবেন। মাগাই কাকন বিয়ে করেন আইমে কাকনকে যিনি মরক্কোর নেতৃস্থানীয় একজন স্থপতি। তাদের চার সন্তান রয়েছে। কাকনের মা এবং ছোট বোন হোলন, ইজরায়েল-এ বসবাস করেন। কাকন আমেরিকান নারী ক্লাবের সহায়তায় তার প্রচারের কাজ শুরু করেন, যেটি মরোক্কোর একটি প্রাথমিক নারী অধিকার সংগঠন। তিনি নারীদের শিক্ষার উন্নয়নে সক্রিয়। তিনি বিশ্বাস করেন যে নারীদের শিক্ষা মরোক্কো সমাজের মুখ পরিবর্তন করবে। La Cuisine juive du Maroc de mère en fille (মরক্কোর ইহুদি রান্না: মা থেকে মেয়ে পর্যন্ত) Traditions et coutumes des Juifs du Maroc (মরক্কোর ইহুদিদের ঐতিহ্য ও কাস্টমস) True to her dream "Jewish woman in Morocco poll fray"। সংগ্রহের তারিখ ২০০৭-০৯-০৭।  "Jewish Candidate Eyes Morocco Parliament"। Israel National News (ইংরেজি ভাষায়)। সংগ্রহের তারিখ ২০১৮-০৫-২৩।
কেনীয় লেখিকাদের তালিকা

এটি কেনিয়াতে জন্মগ্রহণকারী বা সেই দেশের সাথে ঘনিষ্ঠভাবে জড়িত নারী লেখিকাদের একটি তালিকা । কারেন ব্লিকসেন (১৮৮৫-১৯৬২), ড্যানিশ উপন্যাসিক, ছোট গল্প লেখিকা, কেনিয়ার সক্রিয় মোরা গীতা (২০০৮ সাল থেকে সক্রিয়), উপন্যাসিক, ছোট গল্প লেখিকা ওয়াঙ্গুই ওয়া গরো (জন্ম ১৯৬১), কবি, উপন্যাসিক, লেখিকা, অনুবাদক, নন-ফিকশন লেখিকা এলস্পথ হাক্সলি (১৯০৭-১৯৯৭), নন-ফিকশন লেখিকা, কবি, সাংবাদিক, সরকারি উপদেষ্টা মুথোনি লিকিমানী (জন্ম ১৯২৬), উপন্যাসিক, নন-ফিকশন লেখিকা ওলগা মার্লিন (জন্ম ১৯৩৪), আমেরিকান জন্মগ্রহণকারী নন-ফিকশন লেখিকা মাইসের গীথে মুগো (জন্ম ১৯৪২), নাট্যকার, কবি, অসাধারণ লেখিকা, শিক্ষাবিদ, কর্মী ম্বানা কুপনা (জন্ম ১৮৬৫), সোয়াহিলি কবি ক্রিস্টিন নিকোলস (জন্ম ১৯৪৩), জীবনীগ্রাহক, নন-ফিকশন লেখিকা রেবেকা নাজাউ (জন্ম ১৯৩২), উপন্যাসিক, নাট্যকার, শিক্ষাবিদ আসেনথ বোলে ওডাগা ( ১৯৩৭-২০১৪ ), প্রকাশক ও লেখিকা ক্রিস্টিনা ওডোন (জন্ম ১৯ ৬০), সাংবাদিক, সংবাদপত্র সম্পাদক, উপন্যাসিক মার্গারেট ওগোলা (১৯৫৮-২০১১), উপন্যাসিক, জীবনীগ্রাহক গ্রেস অগট (১৯৩০-২০১৫), ছোট গল্প লেখিকা, উপন্যাসিক মার্জরি অলুদে ম্যাকগয়ে ( ১৯২৮-২০১৫ ), উপন্যাসিক, লেখিকা, কবি ইয়েভোন অ্যাডিমাম্বো ওউওর (জন্ম ১৯৬৮), উপন্যাসিক শৈলজা প্যাটেল (২০০০ সাল থেকে সক্রিয়), কবি, নাট্যকার রেবেকা নন্দওয়া (১৯৮৮ সাল থেকে সক্রিয়), শিশু লেখিকা, সোয়াহিলি এবং ইংরেজিতে লেখা ডাফেন শেলড্রিক (জন্ম ১৯৩৪), বন্য জীবন সংরক্ষণকারী, লেখিকা হেজেল ডি সিলভা মুগোট (জন্ম ১৯৪৭), উপন্যাসিক দাতব্য ওয়াসিউমু (জন্ম ১৯৩৬), উপন্যাসিক মরিয়ম ওয়ার (জন্ম ১৯৪০), জনস্বাস্থ্য বিশেষজ্ঞ, শিক্ষক, অ-কথাসাহিত্য লেখিকা ক্যারোলিন্ড উইট (জন্ম ১৯৫৫), যোগ বিশেষজ্ঞ এবং লেখিকা
সুকন্যা দত্ত

সুকন্যা দত্ত একজন ভারতীয় প্রাণীবিদ এবং লেখিকা। তিনি বই, রেডিও স্ক্রিপ্ট এবং গল্পের মাধ্যমে বিজ্ঞানকে জনপ্রিয় করে তুলেছেন। ১৯৬১ সালে কলকাতায় তার জন্ম। দত্ত কলকাতা বিশ্ববিদ্যালয়ে পড়াশোনা করেন। যেখানে তিনি প্রাণিবিদ্যা বিভাগে ডক্টরেট অর্জন করেন। তিনি বৈজ্ঞানিক ও শিল্প গবেষণা কাউন্সিলের জন্য কাজ করেন। তিনি সায়েন্স রিপোর্টারের সহযোগী সম্পাদক হিসেবে কাজ করেছেন। তিনি বিজ্ঞান এবং বিজ্ঞান কল্পকাহিনি উভয় বিষয়ে অসংখ্য বই লিখেছেন। তার কথাসাহিত্যগুলোতে প্রযুক্তিতে অধিক মনোযোগ দেওয়ার জন্য নিরেট বিজ্ঞান কল্পকাহিনি বলে বর্ণনা করা হয়। তিনি কিছু কল্পকাহিনিও লিখেছেন। তার বইগুলো ইংরেজিতে লেখা হয়। ওয়ান্স আপন এ ব্লু মুন: বিজ্ঞান কথাসাহিত্য গল্প (নয়া দিল্লী, ভারত: ন্যাশনাল বুক ট্রাস্ট, ২০০৬) বিয়ন্ড দ্যা ব্লু: সাই-ফাই গল্প সংগ্রহ (নয়া দিল্লী, ভারত: রুপা অ্যান্ড কোম্পানি, ২০০৮) ওয়ার্ল্ড এপার্ট : বিজ্ঞান কথাসাহিত্য গল্প (নয়া দিল্লী, ভারত: ন্যাশনাল বুক ট্রাস্ট, ২০১২) আদার স্কিএস (নয়া দিল্লী, ভারত: বিজ্ঞান প্রচার, ২০১৭) ইন্ডিয়ান সাইন্টিস্ট: দ্য সাগা অফ ইন্সপিয়ার্ড মাইন্ড (নয়া দিল্লী, ভারত: বিজ্ঞান প্রচার, ২০১৮) [অংশীদার] সোশ্যাল লাইফ অফ প্ল্যান্ট (নয়া দিল্লী: ন্যাশনাল বুক ট্রাস্ট, ভারত, ২০১২) The Secrets of Proteins (নয়া দিল্লী, ন্যাশনাল বুক ট্রাস্ট) [মেধা রাজধিকের সাথে] Amazing Adaptations (নয়া দিল্লী, ন্যাশনাল বুক ট্রাস্ট, ২০১২) দ্য ওয়ান্ডারফুল মারিন ওয়ার্ল্ড (নয়া দিল্লী, প্রকাশনা বিভাগ) প্ল্যান্টস মেক ফ্রেন্ডস টু (নয়া দিল্লী, উইজডম ট্রি, ২০১৫) এ টাচ অফ গ্লাস (নয়া দিল্লী, ন্যাশনাল বুক ট্রাস্ট, ২০১৬) রেইন রেইন কাম এগেইন (নয়া দিল্লী, নিসচিয়ার) সোসিয়াল লাইফ অফ এনিম্যাল (নয়া দিল্লী, ন্যাশনাল বুক ট্রাস্ট, ২০১৪) অপারেশন গেনে (নয়া দিল্লী; নিসচিয়ার) এ কাইট'স স্টোরি (নয়া দিল্লী, ন্যাশনাল বুক ট্রাস্ট) লাইফ অফ আর্থ (নয়া দিল্লী, বিজ্ঞান প্রচার) স্নেকস (নয়া দিল্লী, বিজ্ঞান প্রচার) শান্তি স্বরূপ ভত্নাগর, দ্য ম্যান অ্যান্ড হিজ মিশন (নয়া দিল্লী, নিসচিয়ার) অ্যাডভেঞ্চার অফ ঝিলিক (নয়া দিল্লী, প্রকাশনা বিভাগ) ভিস্তাস ইন সাইন্স কমিউনিকেশন (সহ-লেখক রিপোর্ট) Golden Treasury of Science & Technology (নয়া দিল্লী, নিসচিয়ার) [Co-authored] হোয়াট? (নয়া দিল্লী, নিসচিয়ার) [সহ রচনা] হাউ? (নয়া দিল্লী, নিসচিয়ার) [সহ রচনা] হোয়াই? (নয়া দিল্লী, নিসচিয়ার) [সহ রচনা] এনিম্যাল আর্কিটেকচার (আসন্ন বই) "Welcome to National Book Trust India"। www.nbtindia.gov.in।  "The fabulous women writers who've enlivened – and are enriching – Indian SF | FactorDaily"। FactorDaily। ১০ মার্চ ২০১৮। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "Authors : Datta, Sukanya : SFE : Science Fiction Encyclopedia"। www.sf-encyclopedia.com (ইংরেজি ভাষায়)।  "Scientists doing scientifiction: The science fiction of India's people of science | FactorDaily"। FactorDaily। ১০ ফেব্রুয়ারি ২০১৮। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "Book on inspiring moments of great scientists released" (ইংরেজি ভাষায়)।
লিন্ডসে ডো

লিন্ডসে টাকারা ডো (জন্ম নভেম্বর ২৪, ১৯৮১) হলেন একজন মার্কিন যৌনবিজ্ঞান বিশেষজ্ঞ, যিনি ইউটিউবে যৌনশিক্ষা প্রদান করে থাকেন। ২০১০ সালে মন্টানা বিশ্ববিদ্যালয়ে ডোর জীবনী "স্ট্রং উইমেন প্রোগ্রাম" এর অন্তর্ভুক্ত করা হয়েছিল, যা সফল নারীদের বৈচিত্র্যময়তা প্রদর্শনের জন্য চালু হয়েছিল। ডো মন্টানা বিশ্ববিদ্যালয় থেকে ২০০২ সালে স্নাতক ও ২০০৫ সালে স্নাতকোত্তর ডিগ্রি অর্জন করেন। স্নাতকোত্তর ডিগ্রি অর্জনের সময় তিনি মানুষের প্রথম যৌনমিলনের অভিজ্ঞতার উপরে থিসিস লিখেছিলেন। এরপর তিনি ২০০৭ সালে ইন্সটিটিউট ফর অ্যাডভানসড স্টাডি অব হিউম্যান সেক্সুয়ালিটিতে ডক্টরেট ডিগ্রি লাভ করেন। ২০০৬ সাল থেকে ২০১৪ সাল পর্যন্ত ডো যৌনবিজ্ঞান বিষয়ে মন্টানা বিশ্ববিদ্যালয়ে পাঠদান করেছেন। ২০১৪ সালে তিনি ভিডিও ব্লগিং পরিচালক হ্যাঙ্ক গ্রিনের সাথে সেক্সপ্লানেশন নামে একটি ভিডিও সিরিজের জন্য চুক্তিবদ্ধ হন। ২০১৫ সালের মার্চে তিনি তার ব্যক্তিগত 'ডোআইজ' অ্যাকাউন্টে একটি ভিডিও প্রকাশ করে ব্যাপক পরিচিত লাভ করেন। ভিডিওটিতে এক অত্যুৎসাহী কিশোর তার মেয়েকে অনুসরণ করছিল। Doe, Lindsey (জানুয়ারি ১২, ২০১৭)। "15 Mini Lessons in Sexuality"। YouTube। সংগ্রহের তারিখ এপ্রিল ৭, ২০১৭।  Doe, Lindsey (ফেব্রুয়ারি ৮, ২০১৫)। "My Age"। YouTube। সংগ্রহের তারিখ মে ২, ২০১৫।  Fredrickson, Erika (মার্চ ২৫, ২০১০)। "Rosie the Riveter redux"। Missoula Independent। ফেব্রুয়ারি ৯, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৮, ২০১৫।  Doe, Lindsey Takara (২০০৫)। "Phenomenological claim of first sexual intercourse among individuals of varied levels of sexual self-disclosure"। সংগ্রহের তারিখ নভেম্বর ১২, ২০১৮।  Duganz, Pat (ফেব্রুয়ারি ৭, ২০০৮)। "Still taboo"। Missoula Independent। ফেব্রুয়ারি ৯, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৮, ২০১৫।  Loranger, Erin (নভেম্বর ১৩, ২০১৪)। "Fewer students enroll in Human Sexuality"। Montana Kaimin। সংগ্রহের তারিখ ফেব্রুয়ারি ৮, ২০১৫।  Indy Staff (অক্টোবর ৩, ২০১৩)। "The sex issue Including: Missoula-made Sexplanations educates the masses, sex on campus, eco-friendly sex toys, and more"। Missoula Independent। ফেব্রুয়ারি ৯, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৮, ২০১৫।  De Graaf, Mia (মার্চ ১৩, ২০১৫)। "'Dear Boy Who Likes My Daughter... stop asking her out!'"। Daily Mail।  Wallwork, Ellen (নভেম্বর ৩, ২০১৫)। "Mum's Important Message About Consent To Boy Who Likes Her Daughter: 'No Means No'"। The Huffington Post Huffington Post]] UK।
আবিদা ইসলাম

আবিদা ইসলাম একজন বাংলাদেশী কূটনীতিবিদ যিনি দক্ষিণ কোরিয়ায় নিযুক্ত বাংলাদেশের রাষ্ট্রদূত হিসেবে দায়িত্ব পালন করছেন। ২০১৭ সালের জুলাইয়ে তিনি দক্ষিণ কোরিয়ার বাংলাদেশ দূতাবাসে রাষ্ট্রদূত হিসেবে নিয়োগ পান। আবিদা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে স্নাতকোত্তর ডিগ্রি লাভ করেন। পরে অস্ট্রেলিয়ার মোনাশ বিশ্ববিদ্যালয় থেকে পররাষ্ট্র ও বৈদেশিক বাণিজ্যে স্নাতকোত্তর ডিগ্রি অর্জন করেন। আবিদা ইসলাম ১৯৯৫ সালের নভেম্বরে বাংলাদেশ পররাষ্ট্র সেবায় যোগদান করেন। তিনি ঢাকায় পররাষ্ট্র মন্ত্রণালয়ের অধীন বিভিন্ন আন্তর্জাতিক সম্পর্ক বিভাগে কর্মরত ছিলেন। তিনি ভারতের কলকাতাস্থ বাংলাদেশ মিশনের উপ হাই কমিশনার হিসেবে দায়িত্ব পালন করেন। তাছাড়াও তিনি কলম্বো, লন্ডন ও ব্রাসেলসের বাংলাদেশ মিশনে বিভিন্ন পদে কর্মরত ছিলেন। ২০১৭ সালের জুলাইতে তিনি দক্ষিণ কোরিয়ার বাংলাদেশ দূতাবাসে রাষ্ট্রদূত হিসেবে নিয়োগ পান। এরপূর্বে তিনি দুই বছর ছয় মাস বাংলাদেশ পররাষ্ট্র মন্ত্রণালয়ের আমেরিকা অনুবিভাগের মহাপরিচালক ছিলেন। ব্যক্তিগত জীবনে বিয়ে করলেও তাদের বিচ্ছেদ হয় এবং তিনি এক পুত্র ও এক কন্যার জননী। "Ambassador's Profile | Embassy of Bangladesh in Seoul, South Korea"। /bdembassykorea.org (ইংরেজি ভাষায়)। সংগ্রহের তারিখ ১৫ মে ২০১৯।  "আবিদা ইসলাম দ. কোরিয়ার রাষ্ট্রদূত"। প্রথম আলো। সংগ্রহের তারিখ ১৫ মে ২০১৯।  "দক্ষিণ কোরিয়ায় বাংলাদেশের নতুন রাষ্ট্রদূত আবিদা ইসলাম | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ১৫ মে ২০১৯।  "আবিদা ইসলাম কোরিয়া প্রজাতন্ত্রে বাংলাদেশের রাষ্ট্রদূত নিযুক্ত | জাতীয় | The Daily Ittefaq"। archive1.ittefaq.com.bd। ১২ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
জুয়েনা আজিজ

জুয়েনা আজিজ একজন বাংলাদেশী অবসরপ্রাপ্ত সরকারী কর্মকর্তা যিনি সর্বশেষ প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক (সিনিয়র সচিব পদমর্যাদায়) হিসেবে দায়িত্ব পালন করেছেন। এর আগে তিনি বাংলাদেশের সমাজকল্যাণ মন্ত্রণালয়, তথ্য ও যোগাযোগ প্রযুক্তি বিভাগসহ একাধিক মন্ত্রণালয়ে দায়িত্ব পালন করেছেন। জুয়েনা আজিজ ১৯৬১ সালে নোয়াখালী জেলায় জন্মগ্রহণ করেন। তার পিতা ছিলেন মুক্তিযোদ্ধা আজিজুল হক। সাত ভাইবোনের মধ্যে তিনি সবার বড়। নোয়াখালীতে মাধ্যমিক ও উচ্চ মাধ্যমিক শেষ করে তিনি ইডেন মহিলা কলেজ থেকে স্নাতক ও ঢাকা বিশ্ববিদ্যালয় থেকে স্নাতকোত্তর লাভ করেন। পরে তিনি ব্রাডফোর্ড বিশ্ববিদ্যালয় থেকে ব্যবস্থাপনা, বার্মিংহাম বিশ্ববিদ্যালয় থেকে অর্থনৈতিক ব্যবস্থাপনা ও হার্ভার্ড বিশ্ববিদ্যালয় থেকে লিডিং ইকনোমিক গ্রোথ বিষয়ে ডিগ্রি লাভ করেন। ব্যক্তিগত জীবনে তিনি বিবাহিত ও তার দুই সন্তান আছে। তার স্বামী এনায়েত হোসেন খান একজন সাংবাদিক। জুয়েনা আজিজ ১৯৮৪ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারের ৮৪ ব্যাচে ১৯৮৬ সালে চাকরিতে যোগদান করেন। চাকরি জীবনে তিনি প্রাথমিক শিক্ষা অধিদপ্তরের পরিচালক (পলিসি এন্ড অপারেশন), স্থানীয় সরকার বিভাগের পানি সরবরাহ শাখার প্রধান এবং মনিটরিং, ইন্সপেকশন এন্ড ইভাল্যুয়েশন উইং-এর মহাপরিচালক হিসেবে দায়িত্ব দায়িত্ব পালন করেন। ২০১৬ সালের ১১ মে তাকে পদোন্নতি দিয়ে পরিকল্পনা কমিশনের শিল্প ও শক্তি বিভাগ ও পরে ভৌত অবকাঠামো বিভাগের সচিব পদমর্যাদায় সদস্য করা হয়। ২০১৮ সালের ৮ জুলাই থেকে ২০১৯ সালের ২০ জানুয়ারি পর্যন্ত তিনি তথ্য ও যোগাযোগ প্রযুক্তি বিভাগের সচিব ছিলেন। ২০১৯ সালের ২১ জানুয়ারি সচিব হিসেবে সমাজকল্যাণ মন্ত্রণালয়ে যোগদান করেন ও ৩০ জানুয়ারি তাকে সিনিয়র সচিব হিসেবে পদোন্নতি দেওয়া হয়। জুয়েনা আজিজ ২০২০ সালের ১ জানুয়ারি প্রধানমন্ত্রীর কার্যালয়ের এসডিজি বিষয়ক মুখ্য সমন্বয়ক হিসেবে দায়িত্ব গ্রহণ করেন। "নারীর ক্ষমতায়ন বিস্ময়কর: জুয়েনা আজিজ"। দৈনিক যুগান্তর। সংগ্রহের তারিখ ২০১৯-১০-১৫।  "জনাব জুয়েনা আজিজ"। msw.gov.bd/। সংগ্রহের তারিখ ১৫ মে ২০১৯।  "নারীর ক্ষমতায়ন বিস্ময়কর: জুয়েনা আজিজ"। Jugantor। সংগ্রহের তারিখ ১৫ মে ২০১৯।  "জুয়েনা আজিজের জ্যেষ্ঠ সচিব হওয়ার গল্প"। প্রথম আলো। সংগ্রহের তারিখ ১৫ মে ২০১৯।  প্রতিবেদক, জ্যেষ্ঠ; ডটকম, বিডিনিউজ টোয়েন্টিফোর। "আইসিটিতে নতুন সচিব জুয়েনা, পরিকল্পনা কমিশনে সুবীর কিশোর"। bangla.bdnews24.com। ৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "আইসিটি বিভাগের নতুন সচিব জুয়েনা আজিজ"। সমকাল (ইংরেজি ভাষায়)। ২০ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "জুয়েনা আজিজ আইসিটিতে নতুন সচিব"। Daily Nayadiganta। সংগ্রহের তারিখ ১৫ মে ২০১৯।  "জুয়েনা আজিজ এসডিজি বিষয়ক মুখ্য সমন্বয়ক"। Bangla Tribune। ২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ জানুয়ারী ২০২০।
ফাতিমা মারুয়ান

ফাতিমা মারুয়ান, আরোও ফাতেমা মারুয়েন, (জন্ম ১৯৫২) হচ্ছেন একজন একটি মরোক্কান চিকিৎসক, ব্যবসায়িক নির্বাহী এবং রাজনীতিবিদ। ২০০২ থেকে ২০০৫ পর্যন্ত, তিনি কাসাব্লাংকার ইববে রোচড বিশ্ববিদ্যালয় হাসপাতালের এন্ডোক্রিনলজি ও বিপাকীয় রোগের প্রধান চিকিৎসক ছিলেন। আরো সম্প্রতি, প্রধানমন্ত্রী আব্দেলিল্লাহ বেনকিরেন-এর অধীনে অক্টোবর ২০১৩ থেকে এপ্রিল ২০১৭ পর্যন্ত তিনি ন্যাশনাল র্যালি অফ ইন্ডিপেনডেন্ট-এর সদস্য হিসেবে কারুশিল্প ও সামাজিক অর্থনীতি বিষয়ক মন্ত্রী নিযুক্ত হন। ফাতিমা ১৯৫২ সালে কাসাব্ল্যাংকা এর পূর্বে অবস্থিত বেন্সলিমানে-এ জন্মগ্রহণ করেন। ফাতিমা মারুয়ান লিওন বিশ্ববিদ্যালয়ে মেডিসিনে অধ্যয়ন করেন। তিনি কাসাব্লাংকা বিশ্ববিদ্যালয়ের মেডিসিন ও ফার্মেসি বিভাগের অধ্যাপক এবং গবেষক হন। তিনি এন্ডোক্রিনিলজি এবং পুষ্টি ঘাটতি জনিত রোগের বিশেষজ্ঞ, তিনি কাসাব্লাংকা ইবনে রোচড হাসপাতালের এন্ডোক্রিনিলজি বিভাগ, ডায়াবেটোলজি এবং পুষ্টি বিভাগের নেতৃত্ব দেন। মারুয়ান মরক্কোর ডায়াবেটিস নিমূর্ল কমিশনের সদস্য। তিনি মরক্কো সোসাইটি অফ এন্ডোক্রিনিলজি, ডায়াবেটিস এবং পুষ্টি -এর প্রধান হন। ফাতিমা মারুয়ান বেশ কয়েকটি বৈজ্ঞানিক প্রকাশনায় অবদান রেখেছেন। রাজনৈতিক ক্ষেত্রে, ন্যাশনাল র্যালি অফ ইন্ডিপেনডেন্ট এর সদস্য হিসাবে, তিনি স্বাস্থ্য ও শিক্ষা পরিকল্পনা উন্নয়নে অংশ নেন। ২০১৩ থেকে ২০১৭ পর্যন্ত তিনি কারুশিল্প ও সামাজিক অর্থনীতি মন্ত্রী হিসেবে দায়িত্ব পালন করেন। মারুয়ান এছাড়াও কাসাব্লাংকা শিকাগো সিস্টার সিটি এসোসিয়েশনের বোর্ড সদস্য। তিনি ত্রিভাষিক, আরবি, ফরাসি এবং ইংরেজিতে কথা বলেন। সান্তে এস.এ.এস এর গন্তব্যস্থলের বৈজ্ঞানিক বোর্ডের সদস্য, তিনি কাসাব্লাংকার ক্যালিফোর্নিয়া কার্ডিওলজি ক্লিনিকের জন্যও কাজ করেছেন। ফাতেমা মারুয়ান বিবাহিত এবং তার দুই সন্তান রয়েছে। "Fatima Marouan"। Bloomberg। সংগ্রহের তারিখ ১৬ অক্টোবর ২০১৮।  "Biographie de Mme Fatema Marouane : ministre de l'Artisanat, de l'Economie sociale et solidaire" (French ভাষায়)। MAP Express। ১০ অক্টোবর ২০১৩। সংগ্রহের তারিখ ১৬ অক্টোবর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Biographie de Mme Fatema Marouane: ministre de l'Artisanat, de l'Economie sociale et solidaire" (পিডিএফ) (French ভাষায়)। Royaume du Maroc। ২৬ জুন ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ অক্টোবর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Fatima Marouanbladi.net"। সংগ্রহের তারিখ ১৭ অক্টোবর ২০১৮।  "Fatima Marouan's scientific contributions"। Research Gate। সংগ্রহের তারিখ ১৭ অক্টোবর ২০১৮।  Fouzar, Loubna (১১ অক্টোবর ২০১৩)। "Profile of Fatema Marouane, Minister of Handicrafts, Social Economy and Solidarity"। Morocco World News। সংগ্রহের তারিখ ১৭ অক্টোবর ২০১৮।
রেহানা সুলতান

রেহানা সুলতান (জন্ম: ১৯ নভেম্বর ১৯৫০) হলেন একজন ভারতীয় চলচ্চিত্র অভিনেত্রী। পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করার পর দস্তক (১৯৭০) চলচ্চিত্রে অভিনয়ের মধ্য দিয়ে তার বলিউডে অভিষেক ঘটে। উক্ত কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। চেতনা (১৯৭০) চলচ্চিত্রে তিনি একটি যৌন আবেদনময়ী বলিষ্ট চরিত্রে অভিনয় করেন। এত সম্ভাবনাময় শুরুর পরও একই ধারার চলচ্চিত্র ও চরিত্র নির্বাচনের কারণে তার চলচ্চিত্র কর্মজীবনের সমাপ্তি ঘটে। রেহানা সুলতান ১৯৫০ সালের ১৯শে নভেম্বর এলাহাবাদে এক বাহাই পরিবারে জন্মগ্রহণ করেন। তিনি ১৯৬৭ সালে হাই স্কুলের পড়াশোনা সম্পন্ন করেন এবং একই বছর পুনের ভারতীয় চলচ্চিত্র ও দূরদর্শন সংস্থানে (এফটিআইআই) অধ্যয়নের সুযোগ পান। এফটিআইআইয়ের স্নাতক কোর্সে তিনি বিশ্বনাথ আয়েঙ্গারের ডিপ্লোমা চলচ্চিত্র শাদি কি পেহলি সালগিরাহ চলচ্চিত্রে যৌন আবেদনময়ী চরিত্রে অভিনয় করেন। পরিচালক রাজিন্দর সিং বেদী ভারতীয় চলচ্চিত্র ও দূরদর্শন সংস্থানে রেহানা অভিনীত স্বল্পদৈর্ঘ্য চলচ্চিত্রটি দেখার পর তাকে পূর্ণদৈর্ঘ্য চলচ্চিত্রে কাজ করার প্রস্তাব দেন। রেহানা ১৯৭০ সালে বেদী পরিচালিত দস্তক চলচ্চিত্রের মাধ্যমে বলিউডে আবির্ভূত হন। তিনি এফটিআইআই থেকে আগত প্রথম ব্যক্তি, যিনি চলচ্চিত্রে প্রধান ভূমিকায় অভিনয় করেন। এই ছবিতে একজন নিঃসঙ্গ গৃহিণীর ভূমিকায় অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। একই বছর তিনি বি. আর. ইশারা পরিচালিত চেতনা (১৯৭০) চলচ্চিত্রে তিনি একজন যৌনকর্মীর চরিত্রে অভিনয় করেন। তার এই কাজ হিন্দি চলচ্চিত্রে যৌনকর্মীর চিত্রায়নের ধারা পরিবর্তন করে দেয়। যৌন আবেদনময়ী চরিত্রে তার অভিনয় তাকে সফলতা এনে দিলেও তা তার ভবিষ্যৎ চলচ্চিত্র নির্বাচনের পথ সীমিত করে দেয়। তিনি পরবর্তী কালে হার জিৎ (১৯৭২), প্রেম পর্বত (১৯৭৩) এবং রাজনৈতিক ব্যঙ্গধর্মী কিস্‌সা কুরসি কা (১৯৭৭) ছবিতে অভিনয় করেন। ১৯৮১ সালে তিনি শত্রুঘ্ন সিনহার বিপরীতে পাঞ্জাবি চলচ্চিত্র পুত জাত্তান দে-এ অভিনয় করেন। ১৯৮৪ সালে তিনি বিজয় আনন্দের হাম রাহেঁ না রাহেঁ চলচ্চিত্রে শাবানা আজমীর সাথে কাজ করেন। ১৯৮৪ সালে তিনি তার চেতনা চলচ্চিত্রের পরিচালক ও লেখক বি. আর. ইশারার সাথে বিবাহ বন্ধনে আবদ্ধ হন এবং ধীরে ধীরে চলচ্চিত্র থেকে সরে যেতে থাকেন। ১৯৭১: শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার - দস্তক ঝা, সুভাষ কে. (২৫ নভেম্বর ২০০৫)। "'These girls have a Friday -to-Friday shelf life'"। দ্য টেলিগ্রাফ ইন্ডিয়া (ইংরেজি ভাষায়)। সংগ্রহের তারিখ ১৬ মে ২০১৯।  বিশ্বাস, সৌতিক (২০ মার্চ ২০১৭)। "The trail-blazing actress Bollywood forgot" (ইংরেজি ভাষায়)। সংগ্রহের তারিখ ১৬ মে ২০১৯।  "পর্দা কাঁপানো রেহানা সুলতান, যাকে মনে রাখেনি বলিউড"। বণিক বার্তা। ২০ মার্চ ২০১৭। সংগ্রহের তারিখ ১৬ মে ২০১৯। [স্থায়ীভাবে অকার্যকর সংযোগ] ইন্টারনেট মুভি ডেটাবেজে রেহানা সুলতান  (ইংরেজি)
রিমা আল-কাদিরী

রিমা আল-কাদিরী একজন সিরীয়- আরব রাজনীতিবিদ এবং বাশার আল-আসাদের মন্ত্রিসভার সমাজ ও শ্রম বিষয়ক মন্ত্রী। রিমা আল-কাদিরী ১৯৬৩ সালে সিরিয়ার দামেস্কে জন্মগ্রহণ করেন। ১৯৮৬ সালে তিনি দামেস্ক বিশ্ববিদ্যালয়ের ফরাসি সাহিত্য বিভাগ থেকে স্নাতক ডিগ্রী অর্জন করেন। স্নাতক শেষ করার পর তিনি বেসরকারি প্রতিষ্ঠানে কাজ করতে থাকেন। তিনি সিরিয়ার কমার্শিয়াল ব্যাংকেও কাজ করেছেন। ২০০৯ সালে রিমা আল-কাদিরী আন্তর্জাতিক পরিকল্পনা ও সহযোগিতা কমিশনে সহকারী প্রধান হিসাবে যোগদান করেন। ২০১৪ সালে কমিশনের প্রধান পদে উন্নীত হন। ২২ আগস্ট ২০১৫ তারিখে রাষ্ট্রপতি বাশার আল-আসাদ তাকে সমাজ বিষয়ক মন্ত্রী হিসাবে শপথ গ্রহণ করেন। তিনি আগের মন্ত্রী কিন্ডার আল শাম্মাতের স্থলাভিষিক্ত হন। তিনি ব্রাজিলের সাও পাওলোতে বসবাসরত সিরীয় প্রবাসীদের সাথে সাক্ষাৎ করেন এবং বাশার আল আসাদের সরকারকে সমর্থন সম্পর্কিত বিষয় নিয়ে আলোচনা তাদের সাথে আলোচনা করেন। তিনি ২০১৭ সালের এপ্রিল মাসে ইরানের খোরাসান রাজাবির মাশহাদে অনুষ্ঠিক মুসলিম সংখ্যাগরিষ্ঠ দেশগুলোর মহিলা বিষয়ক মন্ত্রীদের শীর্ষ সম্মেলনে যোগ দেন। তিনি ইরানে অনুষ্ঠিত শীর্ষ সম্মেলনের পাশাপাশি ইরানের নারী ও পরিবার বিষয়ক উপ-রাষ্ট্রপতি শাহিন্দোকত মোলাওয়ার্দীর সাথেও দেখা করেন। রিমা ২৭ আগস্ট, ২০১৭ তারিখে বেলারুশ সফর করেন এবং বেলারুশের রাষ্ট্রপতি আলেকজান্ডার লুকাশেঙ্কোর সাথে সাক্ষাৎ করেন। তারা বেলারুশে অবস্থিত সিরীয় শিশুদের শিক্ষা প্রদানের বিষয় নিয়ে আলোচনা করেন। "Syrian girl with tumor undergoes surgery in Belarus"। belta.by (ইংরেজি ভাষায়)। ২৫ আগস্ট ২০১৭। সংগ্রহের তারিখ ১৫ নভেম্বর ২০১৭।  "New Syrian Government Formed"। syriatimes.sy। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭।  "Al-Qadiri sworn in before President al-Assad"। sana.sy। Syrian Arab News Agency। সংগ্রহের তারিখ ১৫ নভেম্বর ২০১৭।  "Social Affairs Minister meets delegation of Syrian community in Brazil"। sana.sy। Syrian Arab News Agency। সংগ্রহের তারিখ ১৫ নভেম্বর ২০১৭।  "Mashhad Hosts Muslim Nations' Ministers for Women Affairs Meet"। Financial Tribune। ২৯ এপ্রিল ২০১৭। সংগ্রহের তারিখ ১৫ নভেম্বর ২০১৭।  "Belarusian President suggests working out recuperation program for Syrian children in Belarus"। sana.sy। Syrian Arab News Agency। সংগ্রহের তারিখ ১৫ নভেম্বর ২০১৭।
ভীমরাম, দার্জিলিং

ভীমরাম ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি নকশালবাড়ী শহরের দক্ষিণে অবস্থিত একটি জনগণনা নগর। ভীমরাম জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। এই শহরের অনতিদূরে ভারত-নেপাল সীমান্ত দিয়ে মেচী নদী প্রবাহিত। ২০১১ খ্রিষ্টাব্দের ভারতের জনগণনা অনুসারে ভীমরাম জনগণনা নগরের জনসংখ্যা ১১০৫৮ জন, যার মধ্যে ৫৬৯১ জন পুরুষ ও ৫৩৬৭ জন নারী। প্রতি হাজার পুরুষে ৯৪৩ জন নারী। ৬ বছর অনুর্দ্ধ ১১৫৭ জন শিশু, যা সমগ্র জনসংখ্যার ১০.৪৬ %। ৬ বছরোর্দ্ধ জনসংখ্যার ৭৭.৫৯% অর্থাৎ ৭৬৮২ জন সাক্ষর। জনগণনা নগরটিতে ১০৩৭০ জন হিন্দু, ৫৪৩ জন মুসলিম, ১০০ জন খ্রিস্টান, ৫ জন শিখ, ৩১ জন বৌদ্ধ ও ৫ জন জৈন বাস করেন। শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপালে সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন। "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/306664-bhimram-west-bengal.html http://www.censusindia.gov.in/2011census/C-16_Town.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
গেনি, দার্জিলিং

গেনি ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি মহকুমাসদর নকশালবাড়ীর নিকট পূর্বপ্রান্তে অবস্থিত। গেনি জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। শহরটির অনতিদূরে নেপাল সীমান্ত দিয়ে মেচী নদী প্রবাহিত। ২০১১ খ্রিষ্টাব্দের ভারতের জনগণনা অনুসারে গেনি জনগণনা নগরের জনসংখ্যা ৮৭৪৭ জন, যার মধ্যে ৪৪৫৯ জন পুরুষ ও ৪২৮৮ জন নারী। প্রতি হাজার পুরুষে ৯৬২ জন নারী। ৬ বছর অনুর্দ্ধ ৮৬৯ জন শিশু, যা সমগ্র জনসংখ্যার ৯.৯৩ %। ৬ বছরোর্দ্ধ জনসংখ্যার ৮০.৩৮% অর্থাৎ ৬৩৩২ জন সাক্ষর। জনগণনা নগরটিতে ৭৯৭৭ জন হিন্দু, ৩৭৫ জন মুসলিম, ৩৫৩ জন খ্রিস্টান, ৪ জন শিখ, ২৫ জন বৌদ্ধ ও ১ জন জৈন বাস করেন। শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। ব্লক সদর থেকে নিকটবর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপাল সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন। "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  https://www.census2011.co.in/data/town/306663-geni-west-bengal.html http://www.censusindia.gov.in/2011census/C-16_Town.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
শ্যামধন

শ্যামধন ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷ শ্যামধন জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ এটি নেপাল সীমান্তে মেচী নদীর অনতিদূরে অবস্থিত৷ শহরটি খড়িবাড়ী থানার অন্তর্গত৷ ২০১১ খ্রিস্টাব্দের ভারতের জনগণনা অনুসারে শ্যামধন জনগণনা নগরের জনসংখ্যা ৫১৯২ জন, যার মধ্যে ২৬৫৫ জন পুরুষ ও ২৫৩৭ জন নারী৷ প্রতি হাজার পুরুষে ৯৫৬ জন নারী৷ ৬ বছর অনুর্দ্ধ ৫৩৩ জন শিশু, যা সমগ্র জনসংখ্যার ১০.২৭ %৷ ৬ বছরোর্দ্ধ জনসংখ্যার ৮০.৩৮% অর্থাৎ ৩৭৪৫ জন সাক্ষর৷ শহরটি ৩২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর খড়িরাড়ীর পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো বাতাসি রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  https://www.census2011.co.in/data/town/306854-shyamdhan-west-bengal.html